Odo, dux Burgundię, omnibus ad quos presentes littere pervenerint, salutem. Notifico vobis et impressione sigilli mei testificor et confirmo quod elemosinam de Pomarco, quam pater meus Dux dedit monachis Maceriarum, videlicet mansum de Curleyo et mansum Exbonax, cum possessionibus suis et tenementis eorumdem, ego pro ejus anima, libere et absolute remota omni retentione, dono et concedo eis. Hujus rei testes sunt Horricus, capellanus Ducis; Tecelinus, monachus; Odo, dominus Chanlite; Robertus de Alers. Acta sunt hec anno ab incarnatione Domini M°C°LXXXXVI° in Valle des Choz.